કોંગ્રેસ અધ્યક્ષ રાહુલ ગાંધીએ ફરી એકવાર વડાપ્રધાન નરેન્દ્ર મોદીના સમર્થકો પર હુમલો કર્યો હતો. રાહુલ ગાંધીએ કહ્યું કે, વડાપ્રધાન સ્માર્ટ સિટી માટે ફાળવવામાં આવેલ રકમનો ઉપયોગ નથી થઇ શક્યો, બે વર્ષ પહેલાં પીએમ મોદીએ ઇન્ફ્રાસ્ટ્રક્ચર સેક્ટરમાં તેજીની વાત કહી હતી એ સંપૂર્ણ રીતે નિષ્ફળ રહી હતી. 25જૂન, 2015ના રોજ સ્માર્ટ સિટી પ્રોજેક્ટ લોન્ચ કરવામાં આવ્યો હતો, જેનું લક્ષ્ય હતું શહેરોમાં ઇન્ફ્રાસ્ટ્રક્ચરને મજબૂત કરવાનું, પરંતુ સરકાર આ કામ કરવામાં નિષ્ફળ રહી છે. રાહુલ ગાંધીએ કહ્યું કે, આ પ્રોજેક્ટ હેઠળ પાણી અને વીજળીની વ્યવસ્થાને વધુ શ્રેષ્ઠ બનાવવાની વાત કહેવામાં આવી હતી, આ સાથે જ સફાઇ અને કચરાનો નિકાલ, શહેરી વિકાસ ટ્રાન્સપોર્ટ, આઈટી કનેક્ટિવિટી, ઇ ગવર્નેંસ, લોકોના સહભાગી થવાની વાત કહેવામાં આવી હતી, પરંતુ આ બધું કરવામાં મોદી સરકાર નિષ્ફળ ગઇ છે.